alexandrainst/scandi-wiki huggingface dataset:
Hestad kapell

Hestad kapell er en langkirke fra 1805 i Gaular kommune i Vestland fylke.

Byggverket er i tømmer og har 60 plasser.

Historie 
Hestad kapell ble bygd i 1805, og man regner med at man da brukte den gamle kirken i Viksdalen som modell. Hestad kapell ble bygd mye mindre, og er ikke mer enn 13 meter lang og 5,5 meter bred. Sannsynligvis ble kirken bygd på dugnad av bygdefolket. 
Taket og tårnet var opprinnelig noe høyere enn det er i dag, men dette ble ødelagt av en sterk storm i 1864, og nytt tak og tårn ble derfor bygd.

Siden 1805 har lite blitt endret inne i kapellet. Alt bortsett fra prekestolen og altertavlen er umalt, benkene står vendt mot hverandre slik at halve menigheten sitter med ryggen mot alteret og det er ikke innlagt strøm.

Fra ca. 1327 stod det en stavkirke på samme plass som man nå finner Hestad kapell, og mye av materialet fra denne stavkirken er i bruk i kapellet. I tårnet er det brukt fire staver fra denne kirken. I våpenhuset er det åttekantede hjørnestolper fra den gamle kirken, og noen av knelerene som er brukt til å stive av vegger og tak er tatt fra den. Noe er også fra et tilbygg til den gamle kirken. Dette tilbygget ble første gang omtalt i 1686. Kirkeklokken er fra 1600-tallet.

Kirken ble kjøpt av Fortidsminneforeningen i 1917.

Bruk 
I dag er kirken bare i bruk til fire faste gudstjenester i året. Blant disse fire er faste gudstjenester på olsok og nyttårsaften. I tillegg blir kapellet også brukt til begravelser og bryllup. 
De siste årene har også kapellet blitt brukt av Den katolske kirke til å feire messe.

Inventar

Benk med drageutskjæringer 
Alle benkene i kirken bortsett fra en benk, er enkle og uten utskjæringer. Den bakerste benken på mannssiden har dør ut mot midtgangen og utskjæringer i dragemønster. Hvorfor denne benken har dette er uklart.

Altertavle 
Altertavlen er fra 1805, og er en såkalt katekismetavle.

Litteratur 

 Aaraas,Margrethe Henden; Djupedal, Torkjell; Vengen, Sigurd; Forsund, Finn Borgen, På kyrkjeferd i Sogn og Fjordane – 1. Norfjord og Sunnfjord, Selja Forlag, Førde, 2000. ISBN 82-91722-13-7

Eksterne lenker 
 Sogn of Fjordane fylkesleksikon
 Hestad kapell kirkesøk
 
  Kirker i Norge (Kirchen in Norwegen)
 Gaular kommune Hestad kapell
 Fortidsminneforeningen

Kirker i Sunnfjord
Fredete byggverk i Vestland
Fortidsminneforeningens eiendommer
Kulturminner i Sunnfjord
Religiøse byggverk fra 1805
1805 i Norge
Langkirker i Bjørgvin bispedømme
Gaular
Kamp i klaveret

Kamp i klaveret (også kjent som På tangenten) er et norsk musikalsk gameshow som gikk på TV 2 i 1996 og på TVNorge fra 1997 til 1998. Programmet ble på begge kanalene ledet av Gunnar Andersen. Med seg hadde han de to pianistene Petter Anton Næss og Nissa Nyberget. Konseptet gikk ut på at fire kjente personer ble invitert til en uhøytidelig konkurranse med ulike tema knyttet opp til musikk. De ble delt inn i to lag. Programmet tok utgangspunkt i populærmusikk fra 1960-, 1970- og 1980-tallet.

TV2s versjon, som hadde tittelen På tangenten, ble sendt sommeren 1996 og bestod av 10 programmer med en halvtimes varighet. Disse ble sendt tirsdager, fra 18. juni til 20. august 1996. Den 21. januar 1997 gjenoppstod programmet TVNorge. Tittelen var endret og opptakene ble flyttet fra Bergen til Oslo.

I 1999 tok NRK opp programmet i ny form under navnet Beat for beat. Denne versjonen ble svært populær og ble i mange år ledet av Ivar Dyrhaug.

Seertall
Seertallene for TV2s versjon var gode og lå på mellom 400 000 og 550 000. TVNorges versjon hadde betydelig lavere seertall og ble liggende på mellom 100 000 og 300 000. Seertallene var lavest det første halvåret, men de tok seg noe opp to siste sesongene. Det må imidlertid bemerkes at TVNorges dekningsgrad var betydelig mindre enn TV2s på den tiden. Deres markedsandel var på 8 % (mot TV2s 32 %).

Opphav 
Programserien var basert på et irsk programkonsept kalt The Lyrics Board (1992). Det ble også produsert en svensk versjon (Så ska det låta), og en dansk (Hit med sangen). I tillegg til dette har også Russland, Finland, Belgia og Polen lagd sine versjoner.

Referanser

Norske gameshow
TV-produksjoner på TVNorge
Norske TV-serier fra 1990-årene
TV-produksjoner på norsk TV 2
Norske musikkprogrammer på TV
Norske TV-quiz
Assistens Kirkegård (Odense)

Assistens Kirkegård er en kirkegård i Odense mellom hovedveiene mot Middelfart, Assens og Fåborg, åpnet i 1811 på Odenses gamle rettersted.

Byens kloakk var også blitt tømt her av rakkerne, på det åpne arealet mellom dagens Rugårdslandevej og Odense Å. Nå ble det inngjerdet, og arealet utstykket i ni deler, slik at byens gamle kirker fikk hver sin part som hver ble omkranset av pyramideklippede lindetrær. Utenom lå et belte med mer uregelmessig beplantning langs en slynget dobbeltgang, preget av samtidens romantiske hagestil og beregnet til større familiegravsteder. Nærmest byen hadde det vært teltleir under Napoleonskrigene for spanske og franske soldater, som dermed var blant de første som ble gravlagt på området. Odenses borgere følte derfor liten lyst til å bli gravlagt her, i selskap med både katolikker og henrettede soldater. Planene til kirkegården ble utarbeidet av gartneren ved Odense slott, kgl. hageinspektør Hans von Müller, som selv ble stedt til hvile på kirkegården i 1816.

Kirkegården åpnet i 2009 en hedensk gravplass som den første i Danmark, etter forespørsel fra trossamfunnet Forn Sidr.

Kjente personer begravd på Assistens Kirkegård
 Mette Agerbæk, billedhugger
 Paul Olaf Bodding, misjonær
 Birgitte Federspiel, skuespillerinne
 Fanny Jensen, politiker
 Richard Møller Nielsen, fotballspiller
 Gustav Rasmussen, politiker
 Emil Aarestrup, dikter

Referanser

Kilder
 Danmarks kirker 

Gravlunder i Danmark
Odense
Leikanger kirke (Leikanger)

Leikanger kirke ligger i bygden Systrond i Leikanger kommune i Sogn og Fjordane. Kirken er en langkirke i stein og er  opprinnelig fra ca. 1250. Kirken fikk tårn og to våpenhus på 1600-tallet. I 1872 ble så godt som alt inventar byttet ut, det sørvendte våpenhuset ble revet og tårnet og våpenhuset i vest ble erstattet med et overdimensjonert moderne tårn. I 1936 kom det gamle inventaret på plass, i 1955 tårnet og våpenhuset, i 1960 nye og mindre vindu og i 1980 nytt sakristi.

Se også 
 Leikanger prestegjeld med oversikt over prestene.

Litteratur
 Aaraas, Margrethe Henden m.fl.: På kyrkjeferd i Sogn og Fjordane – 2. Sogn. Selja Forlag. Førde 2000.
 Eggum, Terje: Leikanger Kyrkje, Skald Forlag 1999

Eksterne lenker
 Margrethe Henden Aaraas og Sigurd Vengen: «Leikanger kyrkje» på nettsidene til Fylkesarkivet i Sogn og Fjordane 
 

Kulturminner i Sogndal
Kirker fra 1250
Kirker i Sogn prosti
Valgkirker i 1814
Kirker i Sogndal
Leikanger Nord
1200-tallet i Norge
Fortun kirke

Fortun kirke (Fortun kyrkje) er en langkirke fra 1879 i Luster kommune i Vestland fylke.

Byggverket er i tre og har 230 plasser. Arkitekt for kirken var Erik Pedersen Rusten.

Adkomst til stedet er via fylkesvei 55.

Fortun stavkirke 

Kirken erstattet Fortun stavkirke fra 1100-tallet. Stavkirken ble tilbudt Fortidsminneforeningen for 800 kroner, men foreningen hadde ikke råd til å kjøpe den, og Fortun stavkirke ble revet i 1883. En stor del av materialene fra kirken ble solgt til konsul F.G. Gade, som fikk det fraktet til Bergen og brukt i Fantoft stavkirke, som han fikk bygget i Fana.

Referanser

Eksterne lenker
 Luster kyrkjelege fellesråd
 
 
 Fortun kyrkje i Fylkesleksikon for Sogn og Fjordane
 
 Jan Brendalsmo: Kildegjennomgang: Middelalderske kirkesteder i Sogn og Fjordane fylke (Riksantikvaren, 2015), s. 134–135

Kirker i Luster
Kulturminner i Luster
Religiøse byggverk fra 1879
1879 i Norge
Kirker i Sogn prosti
Langkirker i Bjørgvin bispedømme
Naustdal kirke

Naustdal kirke (Naustdal kyrkje) er en langkirke fra 1891 i Naustdal kommune i Vestland fylke.

Byggverket er i tre og er sognekirke i Naustdal sogn i Sunnfjord prosti. Adkomst til stedet er via Rv5 og Rv611.

Naustdal Kirke er tegnet av arkitekt Adolf Schirmer og rommer 650 personer, noe som gjør den til den største kirken i Sunnfjord prosti.

Dagens kirke erstattet en steinkirke fra rundt 1150 som var blitt for liten. 
Steinkirken i Naustdal var blant de aller siste middelalderkirkene i Norge som ble revet.
Korbuen i kleberstein fra gamlekirken ble tatt vare på og står som port i muren rundt kirken og kirkegården, mens altertavlen fra 1675 og prekestolen fra 1671 befinner seg i Bergen Museum.

Prekestolen og døpefonten som er i kirken er fra 1891. Altertavlen viser trøsteren Kristus og er en kopi etter Carl Bloch. Man vet ikke hvem som har malt kopien.

Kirkeskipet er bygd av Ragnar Kristiansen (Florø) i 2004, og var en gave fra Sparebanken Sogn og Fjordane.

Referanser

Litteratur

Eksterne lenker
 
  Kirker i Norge (Kirchen in Norwegen)

Kirker i Sunnfjord
Kulturminner i Sunnfjord
Kirker i Sunnfjord prosti
Religiøse byggverk fra 1891
1891 i Norge
Adolf Schirmer
Trekirker
Langkirker i Bjørgvin bispedømme
Naustdal
Gjellumvannet

Gjellumvannet er en innsjø som ligger i Asker kommune i Viken. Gjellumvannet ligger ved Heggedal, like nord for Heggedal sentrum. På sørøstsiden av vannet er det badeplass. Mye av bredden er preget av takrør.

Referanser

Eksterne lenker 
 Temaside om Gjellumvannet på vann-nett.no

Årosvassdraget
Innsjøer i Asker
Husøy kirke (Solund)

Husøy kirke er en langkirke fra 1896 i Solund kommune i Vestland fylke.

Byggverket er i tre og har 200 plasser.

Den er en del av Den norske kirke og ligger i Nordhordland prosti, Bjørgvin bispedømme.

Eksterne lenker 
 Husøy kyrkje i NRKs fylkesleksikon for Sogn og Fjordane
 
 

Kirker i Solund
Kulturminner i Solund
Kirker i Nordhordland prosti
Norske kirker fra 1896
Trekirker
Langkirker i Bjørgvin bispedømme
Nawshirwan Mustafa

Nawshirwan Mustafa (kurdisk: نەوشیروان مستەفا‎ ; født 1944 i Suleimania i Irak, død 19. mai 2017 samme sted) var en ledende kurdisk politiker og akademiker fra Irak. Han var med å grunnlegge Kurdistans patriotiske union (PUK), og var nestleder i partiet fram til desember 2006.

Liv og virke

Bakgrunn
Fødebyen Suleimania er i den kurdiske delen av Irak. Etter videregående skole studerte Nawshirwan Mustafa statsvitenskap ved Universitetet i Bagdad.

Karriere
Etter endt utdanning ble han redaktør for den kurdiske ukesavisen Rizgary (kurdisk for Frelse), i en periode der det var et lite opphold i stridighetene mellom Iraks regjering og kurderne. I denne perioden dannet han og andre kurdiske intellektuelle et nasjonalistisk parti, Komalah.

Han ble like etter dette sendt i eksil for sitt engasjement i kurdisk politikk. I eksil tok han videre studier i Østerrike. I 1975, kun to uker før han hadde fullført sin doktorgrad ved Universitetet i Wien, fikk han melding om at et nytt opprør var på gang i Kurdistan, så han dro dit før han fikk fullført doktorgraden.

Etter sin hjemkomst ble han raskt en lederskikkelse i Komalai Ranjdaran, en forløper til dagens PUK, og ble generalsekretær. Som leder deltok han i forhandlingene om å slå sammen Komalah med Shoresh Garan, som var Jalal Talabanis gruppering. Denne sammenslåingen ble til PUK – Kurdistans patriotiske union.

I 2005-06 startet Mustafa en prosess med å reformere valgsystemet i PUK, for å gjøre denne prosessen mer demokratisk, blant annet ved å få slutt på nepotismen, det vil si at slekt og venner prioriteres. Han ønsket også å øke muligheten for yngre krefter til å bli politisk aktive i kurdisk politikk. Denne prosessen mislyktes imidlertid, på grunn av stor motstand i andre deler av organisasjonen (bl.a. Jalal Talabani). På grunn av dette trakk han seg fra sin stilling i desember 2006.

Han fortsatte deretter som uavhengig politiker og forfatter i sin hjemby Suleimania.

Våren 2009 lanserte Mustafa den alternative Gorran-lista (Liste for Forandring) foran regionalvalgene i Kurdistan 25. juli. Lista hadde klar front mot korrupsjon og nepotisme i de to store partiene og oppnådde nesten 25% av stemmene. I provinsen og byen Suleimania fikk Gorran over 50% av stemmene. Dermed fikk den kurdiske regionen en reell parlamentarisk opposisjon.

Verker 
 Kurds and Ejams: A political history of Iranian Kurds, 1992
 From the Danaube shore to the Nawzang valley: Political events in Iraqi Kurdistan from 1975-1978, 1997
 The fingers which break each other: Political events in Iraqi Kurdistan 1978-1983, 1997
 Going around in circles: The inside story of events in Iraqi Kurdistan 1984-1988, 1998, ISBN 3-9806140-3-4
 The Government of Kurdistan, 1993, ISBN 90-900635-6-0
 The emirate of Baban between the grinding stones of the Persians and Turks, 1998
 Xulanewe le naw bazneda: dîwî nawewey rudawekanî Kurdistanî ʻIrāq, 1984-1988, 1999
 Kurdistanî ʻÊraq: serdemî qełem u muraceʻat, 1928-1931,  2000
 Kêşey Partî w Yekêtî, 1995
 Çend laper̄eyek le mêjuy rojnamewanîy Kurdî, 1938-1958: rojnamewanîy nihênî, 2004

Referanser

Kurdiske politikere
Forfattere
Personer fra Suleimania
Personal Unblocking Key

Personal Unblocking Key (PUK) eller Personal Unblocking Code (PUC) er en kode som kan brukes på mobiltelefoner, dersom brukeren skriver inn feil PIN-kode slik at telefonen låses. 

Derfor vil du få problemer med å få kunne komme lengre inn i systemet på mobiltelefonen.
Hvis du har fått dette problemet, må du kontakte forhandleren din.

Datasikkerhet
Henning Mørland

Knud Henning Mørland (født 27. mars 1903 i Kristiania, død 22. august 1989) var en norsk klassisk filolog, oversetter og professor ved Universitetet i Oslo.

Mørland oversatte blant annet Herodots historie som utkom i to bind i serien «Aschehougs bibliotek for levende litteratur», og oversatte om lag fem tusen sider med greske og romerske klassikere. Han skrev også flere lærebøker.

Etter examen artium 1921 fra latinlinjen på Vestheim skole i Kristiania og cand.philol. i gresk og latin fra Universitetet i Oslo 1927, var han universitetsstipendiat frem til 1932 da han mottok en doktorgrad på avhandlingen «Die lateinischen Oribasiusübersetzungen». Fra 1933 var han lærer ved Vestre Aker skole og Berg skole, men fortsatte sin forskning og var timelærer ved universitetet.  Under den andre verdenskrig satt han delvis fengslet etter Læreraksjonen i 1942 og havnet i Kirkenes. I 1943 ble han innvalgt i Det Norske Videnskaps-Akademi.

Han ble i 1948 professor i klassisk filologi etter Eiliv Skard (1898–1978), og satt til 1973 da han ble etterfulgt av Knut Kleve (født 1926). Fra 1973 var han medlem av Det Norske Akademi for Språk og Litteratur.  Han hadde vært medlem av Kungliga Humanistiska Vetenskapssamfundet ved Uppsala universitet fra 1964.

Han var sønn av Jens Jørgen Mørland (1860–1941) fra Drangedal og Betzy Sophie Marie Nielsen (1870–1957) fra København.  Faren var overlærer og formann i Riksmålsforbundet omkring 1919. I 1931 giftet Henning seg med Margarete Wallwitz (1905–1981).

Utgivelser 
Se forøvrig det som finnes av digitale utgivelser hos Nasjonalbiblioteket
 
 
 
 
 1967-68. Plutarchos: Livsskildringer 3 bind

Oversettelser 

 
 
 1957. Apuleius. Det gyldne esel 
 
 
 1967 Xenofon Erindringer om Sokrates. Oversatt av H. Mørland.

Referanser

Eksterne lenker 
 Henning Mørland i Norsk Oversetterleksikon

Norske klassiske filologer
Alumni fra Universitetet i Oslo
Norske litteraturprofessorer
Professorer ved Universitetet i Oslo
Norske oversettere
Norske lærebokforfattere
Personer tilknyttet bokserien Verdens hellige skrifter
Medlemmer av Det Norske Videnskaps-Akademi
Medlemmer av Det Norske Akademi
Klassisk filologi

Klassisk filologi er studiet av de klassiske språkene gresk og latin og dets litteratur. Den moderne klassiske filologien blir regnet for å ha blitt grunnlagt av Erasmus fra Rotterdam (1466–1536).

I Norge kan en studere klassisk filologi ved universitene i Oslo, Bergen, Trondheim og Tromsø. Bare UiO, UiB og NTNU tilbyr masterprogram i latin og gresk.

filologi

en:Classics#Philology
Feios kirke

Feios kirke (Feios kyrkje) er en langkirke fra 1866 i Feios i Vik kommune i Vestland fylke. Byggverket er i tømmer og har 300 plasser.

Adkomst til stedet er via riksvei 602.

Eksterne lenker 
 
 
  Kirker i Norge (Kirchen in Norwegen) / Bilde

Kirker i Vik
Kulturminner i Vik
Norske kirker fra 1866
Jacob Wilhelm Nordan
Langkirker i Bjørgvin bispedømme
Kirker i Sogn prosti
Vangsnes kirke

Vangsnes kirke er en langkirke fra 1861 i Vik kommune i Vestland fylke.

Byggverket er i tømmer og har 150 plasser. Sogneprest Harald Ulrik Sverdrup laget tegningene til kirken.

Eksterne lenker
 Margrethe Henden Aaraas og Sigurd Vengen: Vangsnes kyrkje fra Fylkesarkivet i Sogn og Fjordane
 

Kirker i Vik
Kulturminner i Vik
Religiøse byggverk fra 1861
1861 i Norge
Kirker i Sogn prosti
Langkirker i Bjørgvin bispedømme
Trio Troika

Trio Troika var en norsk musikkgruppe som ble etablert i Trondheim i 1989 som Trio Raendevouz. Bandet som var kjent for sin fremføring av sigøyner-musik, ble nedlagt i 2011/2012.

Oppstart
Bandet ble startet i 1989 av bandoneonisten Kåre Jostein Simonsen og fiolinisten Konstantin Popchristov. Etter en tid som duo fikk Simonsen og Popchristov med seg kontrabassisten Harald Johnsen, og orkesteret fikk navnet Trio Raendezvous. Gruppen endret i 1992 navn til Trio Troika.

Besetning og virksomhet
Trioen har bestått av Kåre Jostein Simonsen på bandoneon (1989–1998), Konstantin Popchristov på fiolin (1989–2012) og Harald Johnsen på kontrabass (1990–1992). De to sistnevnte var musikere i Trondheim Symfoniorkester. Etter at trioen var etablert hadde de et års engasjement på Hotell Britannia, og var samtidig «husband» i TV-programmet Da Capo!. Harald Johnsen forlot bandet i 1992, og ny bassist ble Håkan Henriksen. Fra 1998 ble Simonsen erstattet av trekkspilleren Jovan Pavlovic; Simonsen valgte å forlate trioen for å konsentrere seg om andre oppgaver. Pavlovic var med i Trio Troika frem til 2005. I 2006 ble László Rácz medlem av trioen; Rácz spilte strengeinstrumentet cimbalom. I 2007 ble Ronny Kjøsen, opprinnelig fra Hølonda, med i Trio Troika på akkordeon.

I 2012 døde Konstantin Popchristov, og Trio Troika ble lagt ned. De siste årene bestod bandet av Konstantin Popchristov på fiolin, Håkan Henriksen på kontrabass og Ronny Kjøsen på akkordeon.

Gruppen ga ut CD-en A Good Evening to You på eget selskap i 2000. Deres andre album, Til deg, ble utgitt høsten 2008. I de siste aktive årene var Trio Troika på turné rundt om i Norge.

Diskografi
 2000: A Good Evening to You – eget selskap
 2008: Til deg – Trio Troika Records

Referanser

Eksterne lenker
 
 Troika på You Tube

Norske folkemusikkgrupper
Band etablert i 1990
Gerald R. Ford-klassen

Gerald R. Ford-klassen er en ny generasjon hangarskip for den amerikanske marine. I tidlige stadier av utviklingen ble klassen navngitt CVNX og deretter CVN 21.

Byggingen av det første skipet, USS «Gerald R. Ford» (CVN-78), startet i 2009 og det ble satt i tjeneste i 2016. Dette skipet erstattet USS «Enterprise» (CVN-65), som ble tatt ut av tjeneste etter mer enn 50 år. CVN-79 er planlagt levert i 2018 og CVN-80 i 2021. Deretter er det planlagt at det skal leveres ett nytt hangarskip hvert femte år.

Skip i klassen
Det er forventet at det kommer ti skip i denne klassen.

Se også 
 Nimitz-klassen

Referanser 

Hangarskipklasser
Hangarskip fra USA
Skip bygget i USA
Artikler i sjøfart-prosjektet
Sand kirke

Sand kirke finnes flere steder:

 Sand kirke (Hadsel) i Hadsel kommune
 Sand kirke (Nord-Odal) i Nord-Odal kommune
 Sand kirke (Suldal) i Suldal kommune
Saxon

Saxon er et engelsk heavy metal-band, stiftet i 1976 i Barnsley, Yorkshire. De hadde stor suksess på bølgen av New Wave of British Heavy Metal (NWOBHM) gjennom årene 1980-81, da fire av låtene deres nådde topp 20 i Storbritannia: «Wheels of Steel», «747 (Strangers in the Night)», «And the Bands Played On» og «Never Surrender». En annen låt fra samme periode, «Princess of The Night» fra Denim and Leather, en hyllest til damplokomotivene i West Yorkshire der vokalisten Biff Byford vokste opp, har blitt en klassiker innen heavy metal. Som singel nådde den 57.-plass i Storbritannia. Tittelsporet «Denim and Leather» er heller ikke fritt for sentimentalitet, en hyllest til musikkinteresse generelt og NWOBHM spesielt.

Medlemmer 
 Biff Byford – vokal
 Doug Scarratt – gitar
 Paul Quinn – gitar
 Nibbs Carter – bassgitar
 Nigel Glockler – Trommer

Diskografi 

 Saxon (1979)
 Wheels of Steel (1980)
 Strong Arm of the Law (1980)
 Denim and Leather (1981)
 The Eagle Has Landed – Live (live, 1982)
 Power & The Glory (1983)
 Crusader (1984)
 Innocence Is No Excuse (1985)
 Rock the Nations (1986)
 Destiny (1988)
 Rock n' Roll Gypsies (live, 1989)
 Greatest Hits Live! (live, 1990)
 Solid Ball of Rock (1990)
 Forever Free (1992)
 Dogs of War (1995)
 The Eagle Has Landed II (live, 1996)
 Unleash the Beast (1997)
 BBC Sessions/Live at Reading (live, 1998)
 Metalhead (1999)
 Killing Ground (2001)
 Lionheart (2004)
 The Eagle Has Landed Pt. III (2006)
 The Inner Sanctum (2007)
 Into the Labyrinth (2009)
 Call to Arms (2011)
 Sacrifice (2013)
 Battering Ram (2015)
 Thunderbolt (2018)
 Inspirations (2021)
 Carpe Diem (2022)

Referanser

Eksterne lenker 
 
 Offisielt forum 

Band etablert i 1976
Britiske tradisjonell metal-band
John Hurt

John Vincent Hurt (født 22. januar 1940 i Chesterfield i Derbyshire i England, død 27. januar 2017 i Norfolk i England) var en britisk skuespiller. Han var kommandør av Order of the British Empire og ble i 2015 utnevnt til Knight Bachelor. Han ble derved slått til ridder og fikk rett til tiltaleformen sir foran sitt navn.

Enkelte filmer

Referanser

Eksterne lenker 
 
 

Engelske skuespillere
Knights Bachelor
Order of the British Empire (CBE)
Personer fra Chesterfield
Skuespillere i Harry Potter-filmer
Skuespillere i Doctor Who
S-Video

Separat video, forkortet S-Video også kjent som Y/C er et analogt videosignal som transporterer video som to separate kanaler (lysstyrke og farger) til forskjell fra kompositt video som har både lysstyrke og farger samlet på en to-tråds kabel. S-Video brukes oftest til å formidle 480i og 576i oppløst video, dvs. standard definisjons video. Lyd blir ikke transportert i denne kabelen. Videostandarden ble introdusert i 1979.

S-Video og lyd kan bli transportert gjennom SCART, men det er ikke del av den originale SCART standarden og ikke alle SCART-kompatible enheter støtter S-Video av denne grunn. De fleste TV-apparater eller videospillere med SCART støtter faktisk ikke S-Video som resulterer i et svart-hvitt bilde om du tilkobler S-Video via SCART fordi bare den ene kanalen av de to kanalene fører frem (lys, men ikke farge-kanalen). Et svart-hvitt bilde kan også være en indikasjon på en inkompatibel fargekoding, f.eks. NTSC video vist på et PAL-apparat.

Et enkelt «hack» gjør det mulig å vise farger på et apparat som ikke støtter S-Video over SCART. Dette gjøres ved å koble sammen pin 15 og 20 på SCART-kontakten. Dette vil vise et komplett bilde, men ikke med optimal kvalitet.

Videoformater
Grensesnitt
Thousand Island

Thousand Island er en salatdressing, en variant av russisk dressing, typisk laget av majones, ketchup og en blanding av finhakkete grønnsaker, som regel sylteagurk, løk, paprika og/eller grønne oliven; hakket hardkokt egg er også vanlig. I Norge har Thousand Island vært en uunngåelig ingrediens i forretten rekecocktail. Den brukes også i salater og som saus på sandwicher.

Sauser
Leona Machálková

Leona Machálková (født 24. mai 1967 i Zlín) er en tsjekkisk sanger og skuespiller.

Roller 
 «Maria Magdalena» i Jesus Christ Superstar. 
 «Adriana Sandra» i Dracula. (Sang: Karel Svoboda. Drama: Richard Hes.)
 «Anity» i West Side Story.

Andre musikaler:
 Mise (1998)
 Monte Cristo (2001)
 Les Misérables/Bídníci (2004) 
 Angelika (2007)

Referanser

Eksterne lenker 
 
 
 

Sangere
Tsjekkiske skuespillere
Personer fra Zlín
Skyting

Skyting er å avfyre et våpen. Dette kan gjøres i forbindelse med jakt, som idrett (skytesport) eller som en del av en konflikt.

Når man går på jakt er hovedpoenget å avfyre skudd, mot et bestemt dyr, som en fugl eller et pattedyr, for å avlive dette. Som idrett skyter man på blinker, hvor man skal treffe et bestemt punkt. Man må ofte også skyte i konflikter som krig, normalt da mot andre mennesker.

Henrettelse ved skyting har tidligere vært benyttet som straffemetode i Norge, og praktiseres fremdeles i enkelte land.

Eksterne lenker 
 

Skytesport
Jakt 
Skytevåpen

de:Schuss
pl:Strzelectwo
tr:Atıcılık